**Назив конкурса: ЈАВНИ КОНКУРС ЗА СУФИНАНСИРАЊЕ/ФИНАНСИРАЊЕ ПРОГРАМА УДРУЖЕЊА У ОБЛАСТИ КУЛТУРЕ У 2020 ГОДИНИ**

**Циљеви конкурса** су: развој и унапрђење културних садржаја на територији општине Бач, промовисању културног наслеђа националних заједница и националних мањина, заштита, очување, публиковање и промовисање народних обичаја и побољшању услова за очување народних обичаја, промовисање културног наслеђа оопштине Бач у другим општинама и градовима Србије и у иностранству, унапређење дечијег стваралаштва и стваралаштва младих, побољшање услова за задовољење потреба у области аматерског културно-уметничког стваралаштва и заштита, очување и популаризација материјалног и нематеријалног културног наслеђа општине Бач.

**Правни основ** за његово расписивање је члан 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), чланом 8. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса („Сл. лист Општине Бач”, бр. 2/2020) Одлуком о буџету Општине Бач за 2020 год.(‚‘Службени лист Општине Бач‘‘, бр. 27/2019) и Годишњим планом јавних конкурса.

**Основни услови конкурса:**

* **тип организације** која може да се пријави за доделу средстава (удружења грађана/ организације цивилног друштва);

Удружења грађана која делују у области културе.

* **формални услови**

На јавном конкурсу може да учествује удружење:

1. које је регистровано у складу са Законом о удружењима („Службени гласник РС”, бр. 51/2009, 99/2011 и 44/2018.);
2. чији се циљеви, према статутарним одредбама, остварују у области у којој се програм реализује;
3. које је директно одговорно за припрему и извођење програма,
4. које није у поступку ликвидације, стечајном поступку или под привременом забраном обављања делатности и
5. програми који се реализују и оквиро овог Јавног конкурса морају се спроводити на територији општине Бач.

* **посебни услови**

Пожељно је да или апликант или партнерска организација буду са територије општине Бач. Ако ни једна организација није са територије општине Бач, пројекат ће бити слабије оцењен у елиминаторном делу евалуациије који се односи на релевантност програма.

**Буџет пројекта**

Укупан износ средстава планиран за финансирање/суфинансирање програма удружења у области културе из буџета Општине Бач у 2020 години износи 4.000.000,00 динара.

**Структура буџета пројекта и висина прихватљивих трошкова**

Трошкови морају бити неопходни за извођење пројекта и представљати стварне трошкове носилаца пројекта или њихових партнера током реализације пројекта; евидентирани у обрачунима или пореским документима носиоца пројекта или његових партнера; препознатљиви и проверљиви и подржани оригиналном документацијом.

**Табела структуре буџета и висине буџетских категорија**

*људски ресурси*, тј. лица ангажована током целокупног трајања пројекта и проценат трошкова намењених овој категорији, *трошкови за пројектне активности*, тј. оперативни трошкови за пројектне активности – путни трошкови, трошкови за превоз, трошкови за набавку опреме, материјалних средстава, прибора и другог материјала за учеснике активности и проценат трошкова намењених овој категорији, *трошкови локалне канцеларије који настају реализацијом пројекта*, тј. режијски трошкови (телефон, интернет, струја, комуналије и сл. тако да одговарају сразмери коришћења поменутих ресурса за потребе пројекта), *остали трошкови, услуге* (штампање материјала, евалуација пројекта, конференције и семинари, промотивне активности, банкарске провизије и сл.)

Следеће активности неће бити финансиране као део пројектних предлога по овом јавном конкурсу:

* + Спонзорства за појединце за учествовање у радионицама, семинарима, конференцијама, конгресима, студијама и тренинзима;
  + Стипендије за студије, курсеве или награде;
  + Финансирање пројеката који су већ у току или су завршени;
  + Пројекти за ексклузивну добробит појединаца;
  + Пројекти који подржавају политичке партије;
  + Додељивање грантова трећој страни.

Предвиђено **трајање** пројекта

Све пројектне активности, као плаћања по основу реализације програма/пројеката морају бити завршени до 31.децембра текуће године.

**Локација** на којој се очекује да ће се подржани пројекат реализовати

Кроз конкурс ће бити подржани искључиво пројекти/програми који се реализују на територији општине Бач.

**Број предлога пројекта** који може да поднесе једна организација цивилног друштва по конкурсу

Удружење грађана може поднети само један предлога пројекта по Конкурсу. Уколико буде поднето више од једног предлога пројекта, биће разматран само онај предлог пројекта који је први пристигао.

**Износ средстава предвиђених за конкурс**

Укупан износ средстава планиран за финансирање/суфинансирање програма удружења у области социјалне заштите из буџета Општине Бач у 2020 години износи 4.000.000,00 динара.

**Елементи предлога пројекта и начин њиховог вредновања**

Дефинисани **приоритети** у одабиру предлога пројеката (обезбеђено суфинансирање, референце које указују на капацитет за спровођење пројекта, сарадња са другим организацијама и др.)

**Критеријуми за вредновање** предлога пројеката, који, на пример, могу бити следећи:

1. Предложени програм/пројекат требало би да у погледу квалитета, садржине и природе испуњава следеће критеријуме:

* законитост и ефикасност коришћења средстава (да ли су раније коришћена буџетска средства за финансирање активности удружења и, ако јесу, да ли су испуњене уговорне обавезе);
* капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта;
* адекватно партнерство – уколико постоји;
* релевантност програма или пројекта за остваривање јавног интереса дефинисаног конкурсом;
* усклађеност планираних активности са циљевима, очекиваним резултатима и циљном групом;
* разрађеност и изводљивост плана реализације програма/пројекта, остваривост планираних резултата и мерљивост индикатора;
* развојна, институционална и финансијска одрживост предложеног програма/пројекта;
* значај промене која се очекује након примене пројекта;
* економска оправданост предлога буџета у односу на циљ и пројектне активности;
* промоција, тј. публицитет који се огледа у начину информисања циљне групе и шире јавности о програму или пројекту.

1. При одобравању, приоритет имају програми/пројекти који су структурне и развојне природе.
2. Одобрени програми/пројекти финансирају се у висини и под условима који обезбеђују да се уз најмањи утрошак средстава из буџета Општине Бач постигну намеравани резултати.
3. Одобрени програми/пројекти финансирају се преношењем средстава на посебан наменски рачун код Управе за трезор.
4. Програми се финансирају једнократно или у ратама, у зависности од временског распона за реализацију програма/пројекта.
5. Носилац програма/пројекта може поднети само једну пријаву по овом јавном позиву / конкурсу, а средства из буџета Општине Бач додељују се за финансирање/суфинансирање само једног програма / пројекта.
6. Са предлагачем одобреног програма/пројекта Општина Бач закључује уговор у складу са Законом о удружењима и Уредбом о средствима за подстицање програма или недостајућег дела средстава за финансирање програма од јавног интереса које реализују удружења.

**Рокови и начин пријављивања на конкурс подразумевају следеће:**

* **информације о начину**

Оверен и одштампан Образац пријаве са пратећом обавезном конкурсном документацијом, електронска верзија конкурсне документације и пожељна пратећа документација достављају се у затвореној коверти са назнаком „За конкурс удружења – култура – не отварати” и истакнутим називом подносиоца пројекта, на пошти или писарници јединице локалне самоуправе на назначеној адреси.

Пријава се шаље поштом на адресу: Општинска управа Бач, Трг др Зорана Ђинђића 2, Бач.

Конкурсна документација може се преузети са интернет странице [www.bac.rs](http://www.bac.rs) и портала е-Управа.

За додатне информације можете се обратити на број телефона 021/770-075 локал 149 или путем електронске -/поште на адресу konkursi.udruzenja@bac.rs.

**рок за достављање је** 15 дана од дана објављивања конкурса на сајту општине Бач.

**Листа вредновања и рангирања пријављених програма**, коју утврђује комисија, биће објављена на званичној интернет страници Општине Бач, на Порталу е-Управа и на огласној табли Општинске управе Бач*,* **у року од** 30 **дана од дана истека рока за подношење пријава**.

**Одлука о избору програма** којима се из буџета Општине Бач додељују средства биће објављена у року од пет дана од дана доношења.

Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.

Непотпуне пријаве, односно непотпуно или непрецизно представљени програми или остала конкурсна документација, не разматрају се.